...

|

# נר יהודה

## פרוש משניות לע"נ הק' יהודה אבנר הי"ד

## בן ר' צבי ואביגיל שיח'

### במברגר

###### נהרג עקדה"ש בליל ש"ק פר' שמות כ"ג טבת תשס"ג

**על סדר קדשים**

מסכתו כריתות

לקט וערך דוד בן אא"מ יצחק הלוי במברגר

 קרני שומרון 09-7929168

מבוא

מאז סדר רבי יהודה הנשיא את המשנה רבו מאד מפרשיה. בין הנפוצים בלמוד המשניות הם פרושיהם של רבינו עובדיה מברטנורא (רע"ב) ופרוש תפארת ישראל.

ר' עובדיה עלה מאיטליה לארץ בשנת ה' רמ"ח, וכנראה שכאן סיים את פרושו הגדול למשנה. כמו כן כתב אגרות, בהם מתאר את נסיעתו לארץ הקודש מקומות שונים והחיים בארץ הקודש. רע"ב נקבר במערה בשיפולי הר, שאצל מעיין השלוח בירושלם.

פרוש "תפארת ישראל" (תפא"י) לר' ישראל ליפשיץ, שהיה אב"ד בכמה קהילות חשובות. פרושו יצא לאור לראשונה ע"י הרב המחבר בדאנציג, בשנת ה' תר"ג, ושנית עם הרחבות הוספות וסכומים, ע"י בן המחבר, ר' ברוך יצחק ליפשיץ בהמבורג בשנת תרכ"ז.

קבצתי בחוברת זו את המשניות במסכת כריתות, בהן נחלקו שני מפרשים אלה, אם בפרוש המשנה ואם בקיום ההלכה כדעה זו או אחרת במשנה. מחלוקות אלו נובעות מהסתמכות על ראשונים שונים שפרשו את המשנה, או את הגמרא כל אחד בדרכו הוא, או על סמך קבלה שהיתה בידם.

התורה ופרושיה עוברים בקבלה מדור לדור, אולם בגלל צרות הגלות ושיכחת הדורות, יש שינויים בין קבלת חכמי אשכנז, אירופה המערבית והצפונית לבין קבלת חכמי ספרד, ארצות הים התיכון והמזרח. שינוי זה מורגש גם כאשר משווים את שני הפרושים שהזכרתי. הדבר בולט במיוחד בציוני ההלכה, בדרך כלל התפא"י פוסק כרמ"א וחכמי אשכנז, ואילו הרע"ב כשו"ע ורבותיו.

התפא"י, כדרכו, מאריך אף בפרטים שאינם ממש פרוש המשנה או בהלכות שאינן מוזכרות במשנה, וגם בענינים שהרע"ב לא הזכיר. לא הארכתי בדברים אלה.

יש משניות בהם התפא"י מעיר "שלא כר"ב" ויש אף משניות בהם הוא מסביר מדוע פרש אחרת.

בליל ש"ק פרשת שמות, כ"ג בטבת תשס"ג, בעת סעודת שבת, פרצו שני מרצחים ישמעאלים ימ"ש למטבח הישיבה ורצחו את נכדי היקר יהודה אבנר יחד עם שלושה מחבריו; נעם אפטר, צביקה זימן וגבריאל חוטר הי"ד.

לזכרו ולעלוי נשמתו חיברתי את החוברת הזו.

אסיים בתפילת ר' נחוניא בן הקנה " יהי רצון שלא יארע דבר תקלה על ידי, ולא אכשל בדבר הלכה, וישמחו בי חברי ....ואשמח בהם".

ויהיו נא לרצון תורתנו ותפילתנו בעבור נשמת

הק' יהודה אבנר הי"ד

בן ר' צבי הלוי ואביגיל במברגר שיח'.

 מ ס כ ת כ ר י ת ו ת

משנה מסכת כרתות פרק א' משנה ב'.

*(בדפוסי הגמרא משנה א ומשנה ב מאוחדות .)*

עַל אֵלּוּ חַיָבִים עַל זְדוֹנָם כָּרֵת, וְעַל שִׁגְגָתָם חַטָּאת, וְעַל לֹא הוֹדַע שֶׁלָּהֶן אָשָׁם תָּלוּי, חוּץ מִן הַמְטַמֵּא מִקְדָּשׁ וְקָדָשָׁיו, מִפְנֵי שֶׁהוּא בְעוֹלֶה וְיוֹרֵד, דִּבְרֵי רַבִּי מֵאִיר. וַחֲכָמִים אוֹמְרִים, אַף הַמְגַדֵּף, שֶׁנֶּאֱמַר (במדבר טו), תּוֹרָה אַחַת יִהְיֶה לָכֶם לָעֹשֶׂה בִּשְׁגָגָה, יָצָא מְגַדֵּף, שֶׁאֵינוֹ (עוֹשֶׂה) מַעֲשֶׂה:

רע"ב: ועל שגגתם חטאת - ...אבל האומר מותר לגמרי, דעוקר כל הגוף, כגון האומר אין שבת בתורה, אין עבודה זרה בתורה, לא שוגג הוא זה אלא אנוס גמור הוא ופטור:

תפא"י: (כו) ועל שגגתם - חטאת ואפילו לא ידע מעולם שזה חטא, כגון תינוק שנשבה בין העכו"ם, לא מחשב אונס [כשבת ס"ח ב' ורמב"ם פ"ג משגגות ה"ו, ודלא כרש"י וכר"ב] , מיהו אינו חייב חטאת עד שיהיה שוגג מתחלה ועד סוף עשייתו, ואפילו ידע שדבר זה אסור בלאו, אבל סבור שפטור מכרת, מחשב שוגג וחייב קרבן, אבל כשידע שחייב כרת על חטאת זה, רק קסבר שפטור מקרבן, שגגת קרבן לאו שגגה היא [רמב"ם שם ה"ב] :

בבלי מסכת שבת דף ס"ח ע"ב:

והכי איתמר רב ושמואל דאמרי תרוייהו אפילו תינוק שנשבה בין הנכרים וגר שנתגייר לבין הנכרים כהכיר ולבסוף שכח דמי וחייב ורבי יוחנן ורבי שמעון בן לקיש דאמרי תרוייהו דוקא הכיר ולבסוף שכח אבל תינוק שנשבה בין הנכרים וגר שנתגייר לבין הנכרים פטור .

פרש"י כריתות דף ב' ע"א:

... אבל אומר מותר לגמרי דעוקר כל הגוף לאו שוגג הוא אלא אנוס הוא ופטור:

רמב"ם הלכות שגגות פרק ב' הלכה ו':

כל המחוייב חטאת קבועה על שגגתו ועשה בשגגה ונודע לו אחר שחטא אע"פ שלא היתה לו ידיעה בתחלה שזה חטא הוא הרי זה חייב חטאת כיצד תינוק שנשבה לבין העכו"ם וגדל והוא אינו יודע מה הם ישראל ולא דתם ועשה מלאכה בשבת ואכל חלב ודם וכיוצא בהן כשיודע לו שהוא ישראל ומצווה על כל אלו חייב להביא חטאת על כל עבירה ועבירה וכן כל כיוצא בזה:

*סכום: רע"ב: האומר מותר לגמרי, דעוקר כל גוף האסור, לא שוגג הוא זה אלא אנוס גמור הוא ופטור: = ר' יוחנן וריש לקיש ורש"י*.

*תפא"י: מי שלא ידע מעולם שזה חטא או תינוק שנשבע וכד' אינו נחשב אנוס (ופטור מחטאת מסיבה אחרת)*

*= רב ושמואל ורמב"ם.*

משנה מסכת כריתות פרק א' משנה ג'.

יֵשׁ מְבִיאוֹת קָרְבָּן וְנֶאֱכָל, וְיֵשׁ מְבִיאוֹת וְאֵינוֹ נֶאֱכָל, וְיֵשׁ שֶׁאֵינָן מְבִיאוֹת. אֵלּוּ מְבִיאוֹת קָרְבָּן וְנֶאֱכָל, הַמַּפֶּלֶת כְּמִין בְּהֵמָה חַיָּה וָעוֹף, דִּבְרֵי רַבִּי מֵאִיר. וַחֲכָמִים אוֹמְרִים, עַד שֶׁיְּהֵא בוֹ מִצּוּרַת הָאָדָם. הַמַּפֶּלֶת סַנְדָּל, אוֹ שִׁלְיָא, וּשְׁפִיר מְרֻקָּם, וְהַיּוֹצֵא מְחֻתָּךְ, וְכֵן שִׁפְחָה שֶׁהִפִּילָה, מְבִיאָה קָרְבָּן וְנֶאֱכָל:

רע"ב: סנדל - ולד הוא, אלא שנפחתה צורתו. ולשון סנדל, שנאוי ודל. כך מצאתי. ורבותי פירשו שהיא חתיכת בשר עשויה כצורת סנדל ורגילה לבוא עם ולד:

תפא"י: (לה) המפלת סנדל הוא כעין חתיכת בשר ארוך, וכרוך לפעמים סביב להולד, וגם החתיכה ההיא ולד היה, רק שנתמעך בבטן אמו מדדחקו אחיו, או ע"י שהכה דבר על בטן אמו [רש"י נדה מ"ה א' ורמב"ם פ"י מאסו"ב] , ואע"ג דבל"ז חייבת קרבן וודאי משום ולד האחר שעמו, והרי על כל הולדות שילדה תוך מלאות נפטרת בקרבן א', י"ל דמיירי שהולד הנולד עמו זכר היה, שאין לו רק ז' ימי טומאה, ומדמספקינן שהוא נקיבה תשב י"ד ימי טומאה, ועוד מייתי כמה נ"מ בש"ס [כנדה כ"ה ב'] :

נדה פרק ג' משנה ד':

רע"ב: סנדל - חתיכת בשר עשויה כדמות לשון של שור. ומפני שיש לה צורת סנדל קורין לה סנדל. והוא רגיל לבוא עם ולד.

ויש מפרשים, סנדל, שנאוי ולד (צ"ל ודל):

תפא"י: (טו) חתיכה כסנדל - והוא ולד שנתקלקל:

נדה דף כ"ה ע"ב:

תנו רבנן (תוספתא פ"ד) סנדל דומה לדג של ים מתחלתו ולד הוא אלא שנרצף ( פרש"י אלא שנרצף – נמעך) ...

אמר רבי יוחנן מעדותו של רבי נחוניא נשנית משנה זו אמר רבי זעירא זכה בה רב ביבי בשמעתיה דאנא והוא הוינא יתבינן קמיה דרבי יוחנן כי אמרה להא שמעתא וקדם איהו ואמר וזכה בה למה הזכירו סנדל והלא אין סנדל שאין עמו ולד אי דאתילידא נקבה בהדיה ה"נ הכא במאי עסקינן דאתיליד זכר בהדיה מהו דתימא הואיל ואמר רב יצחק בר אמי אשה מזרעת תחילה יולדת זכר איש מזריע תחלה יולדת נקבה מדהא זכר הא נמי זכר קא משמע לן אימא שניהם הזריעו בבת אחת האי זכר והאי נקבה דבר אחר שאם תלד נקבה לפני שקיעת החמה וסנדל לאחר שקיעת החמה מונה תחלת נדה לראשון ותחלת נדה לאחרון.

רש"י נדה דף כ"ד ע"ב :

המפלת סנדל - אין סנדל בלא ולד אחר ובשביל סנדל תשב לזכר ולנקבה דספק זכר ספק נקבה הוא ואם הולד אחר נקבה אין הסנדל לא מעלה ולא מוריד ולא תשב אלא לנקבה ימי טומאה וימי טהרה שאפי' הוא זכר הואיל ונקבה בהדיה לא בצירי ימי טומאתה וימי טהרה דנקבה שהרי של זכר מובלעין בתוך של נקבה וכי אצטריך תשב לזכר ולנקבה כגון שהולד השני זכר דיהבינן לה חומרת טומאה דנקבה בשביל הסנדל וימי טוהר לזכר לחומרא:

רמב"ם פהמ"ש:

יש מביאות קרבן ונאכל ויש מביאות קרבן ואינו נאכל כו' - הודיענו שקרבן יולדת ג"כ חייבים בו עבדים וכבר פירשנו בבכורות מה הוא שליא. ושפיר הקרום שעל השליא וענין מרוקם שיהיו בו גידים וחתיכות דם כמו שדרכה להיות וסנדל הוא דמות סנדל ר"ל שהעובר תוך הקרומים שלו קודם שיתפרדו הקרומים ממנו רק שיהא הכל מחובר בחתיכה אחת של עור. ואין הלכה כרבי מאיר:

המפלת סנדל או שליא כו' - סנדל. צורת לשון שור מבשר וידמה כסנדל, ולכן נקרא סנדל. והוא מתהוה עם העובר בקרום אחד ממותרי הנדות הנוספים על בנין העובר:

רמב"ם יד החזקה - הלכות איסורי ביאה פרק י' הלכה י"ב:

פעמים יקפה משאר הדמים שנוצר מהם האדם חתיכה כמו לשון השור ותהיה כרוכה על מקצת הולד והיא הנקראת סנדל ולעולם לא יעשה סנדל זה אלא עם ולד אבל חתיכה שנוצרה לבדה בלא ולד אינה נקראת סנדל ורוב העוברים לא יהיה עמהם סנדל ופעמים יכה המעוברת דבר על בטנה ויפסד העובר ויעשה כסנדל זה ופעמים ישאר בו הכר פנים ופעמים ייבש הולד וישתנה ויקפאו עליו הדמים עד שלא ישאר בו הכר פנים לפיכך המפלת זכר וסנדל עמו אע"פ שאין הכר פנים לסנדל הרי זו תשב לזכר ולנקבה שמא סנדל זה נקבה היה וחומרה החמירו בו לטמאה בו משום ולד אע"פ שאין בו צורת פנים הואיל והיא טמאה לידה מפני הולד שעמו:

תפא"י בכורות פרק ח' משנה א': (ז) סנדל חתיכת בשר בלי צורת פנים שלפעמים בא עם הולד, והוא ג"כ ולד שנפחת צורתו, דכשנתעברה אמו תאומים, לפעמים ולד א' דוחק חבירו במעי אמו ופוחת פניו [רש"י נדה דמ"ה א'], ומדאמו טמאה לידה, מדהיה לו פ"א צורת אדם, להכי מודו רבנן דפוטר מכהן להולד שעמו שבא אחריו:

תוסי"ט על מסכת כריתות פרק א משנה ג

סנדל - מ"ש הר"ב ורבותי פירשו שהיא חתיכת בשר כו'. לא דק. דדתנאי נינהו לשני הפירושים הללו בברייתא פ"ג דנדה דף כ"ה. ואולי [משום] דהתם נקט תנא בלישניה. לשון של שור קאמר דרבותי פירשוהו יותר. דהיינו שעשוי בצורת סנדל. ומ"מ היינו כלשון של שור. וכ"כ בהדיא בפירוש מ"ד פ"ג דנדה. וכן נמי מ"ש בפי' הראשון. כך מצאתי. לא קאי אלא על מ"ש ולשון סנדל וכו':

*סכום: הסנדל מוזכר מספר פעמים במשנה, במשנתנו (כריתות) בבכורות (פרק ח' משנה א') ובמסכת נדח (פרק ג' משנה ד')*

*רע"ב: פרש בכל מקום - חתיכת בשר עשויה כדמות לשון של שור. ומפני שיש לה צורת סנדל קורין לה סנדל. והוא רגיל לבוא עם ולד. = רמב"ם.*

*תפא"י: פרש באופנים שונים, במשנתנו (כריתות) סנדל הוא כעין חתיכת בשר ארוך, וכרוך לפעמים סביב להולד, וגם החתיכה ההיא ולד היה, רק שנתמעך בבטן אמו מדדחקו אחיו, או ע"י שהכה דבר על בטן אמו)*

*במסכת בכורות - סנדל חתיכת בשר בלי צורת פנים שלפעמים בא עם הולד, והוא ג"כ ולד שנפחת צורתו, דכשנתעברה אמו תאומים, לפעמים ולד א' דוחק חבירו במעי אמו ופוחת פניו*

*ובמסכת נדה - חתיכה כסנדל, והוא ולד שנתקלקל*

*אמנם תפא"י השתמש בלשונות שונים אבל נראה שאין מחלקת גדולה בינהם, ואולי סנדל נוצר מסיבות שונות ויש לו צורות שונות.*

משנה מסכת כריתות פרק ב' משנה א'.

אַרְבָּעָה מְחֻסְּרֵי כִפּוּרִים. וְאַרְבָּעָה מְבִיאִין עַל הַזָּדוֹן כִּשְׁגָגָה. אֵלּוּ הֵן מְחֻסְּרֵי כִפּוּרִים. הַזָּב, וְהַזָּבָה, וְהַיּוֹלֶדֶת, וְהַמְּצוֹרָע. רַבִּי אֱלִיעֶזֶר בֶּן יַעֲקֹב אוֹמֵר, גֵּר מְחֻסַּר כַּפָּרָה, עַד שֶׁיִּזָרֵק עָלָיו הַדָּם. וְנָזִיר, לְיֵינוֹ וְתִגְלַחְתּוֹ וְטֻמְאָתוֹ:

רע"ב: גר מחוסר כפרה - ותנא קמא סבר, כיון שמל וטבל מותר לאכול בקדשים, ואין קרבן מעכבו אלא מלבוא בקהל, הלכך לא חשיב ליה בכלל מחוסרי כפרה:

תפא"י: (ג) גר מחוסר כפרה עד שיזרק עליו הדם ר"ל דכל גר שמל וטבל אסור לאכול קדשים עד שיביא עולת בהמה ויזרק דמה במזבח, או שיביא ב' עופות לעולות ויתמצה דמן במזבח משו"ה ה"ל מחוסכ"פ, ולת"ק גר שמל וטבל מותר לאכול קדשים, רק שאסור לבוא בקהל עד שיזרק דם קרבנותיו, וקיי"ל דבזה"ז שאין מקדש, משמל וטבל מותר בקהל [י"ד רס"ח ס"ב] :

רמב"ם פהמ"ש:

... ואין מחלוקת רבי אליעזר וחכמים בעניינים האלו אלא בגר שתנא קמא סבר הואיל שמל וטבל מותר לאכול בקדשים והקרבן מצוה בעלמא ...

רש"י כריתות דף ח' ע"ב:

גר מעוכב לאכול בקדשים - דאפילו לרבנן סבירא להו כר"א בן יעקב דאמר לאישתרויי הוא דמייתי והא דלא תני ליה משום דלא מיקרי מחוסר כפרה:

רש"י כריתות דף ט ע"א:

וכי יגור אתכם גר וגו' לדורותיכם - אע"ג דליכא מקדש:

צריך שיפריש רובע דינר לקינו - דלכשיבנה בית המקדש יביא קן דאמרי' לעיל דצריך קרבן וקרבן בפחות מרובע לא אפשר להפריש דאין מצוי קן בפחות מרובע כדאמרינן במתני' ועמדו קינין ברבעתים אבל פחות לא אפשר:

מפני התקלה - שלא יהנה ממנו:

רמב"ם מחוסרי כפרה פרק א' הלכה ב':

גר שמל וטבל ועדיין לא הביא קרבנו אע"פ שהוא אסור לאכול בקדשים עד שיביא קרבנו אינו ממחוסרי כפרה שקרבנו עכבו להיות גר גמור ולהיות ככל כשרי ישראל ומפני זה אינו אוכל בקדשים שעדיין לא נעשה ככשרי ישראל וכיון שיביא קרבנו ויעשה ישראל כשר אוכל בקדשים

שו"ע יורה דעה סימן רס"ח סעיף ב':

כשבא להתגייר אומרים לו מה ראית שבאת להתגייר או אתה יודע שישראל בזמן הזה דחופים סחופים (פי' אבודים וסחופים מן מדוע נסחף אביריך) ומטורפים ויסורים באים עליהם אם אמר יודע אני ואיני כדאי להתחבר עמהם מקבלין אותו מיד ... אם קבל מלין אותו מיד וממתינים לו עד שיתרפא רפואה שלימה ואח"כ מטבילין אותו טבילה הוגנת בלא חציצה ... אחר שיעלה מן המים וכיון שטבל הרי הוא כישראל שאם חזר לסורו הרי הוא כישראל מומר שאם קדש קדושיו קדושין:

*סכום: רע"ב: גר שלא הקריב את קרבנו מנוע מלבוא בקהל.*

*תפא"י: קיי"ל בזמן הזה שגר אע"פ שלא הקריב קרבנו מותר לבא בקהל. = (רש"י) ושו"ע*

*אולי רע"ב מדבר על זמן שאפשר להביא קרבן ואילו תפא"י מדבר על הזמן הזה,ואין מחלוקת.*

משנה מסכת כריתות פרק ג' משנה א'.

אָמְרוּ לוֹ אָכַלְתָּ חֵלֶב, מֵבִיא חַטָּאת. עֵד אוֹמֵר אָכַל וְעֵד אוֹמֵר לֹא אָכַל, אִשָּׁה אוֹמֶרֶת אָכַל וְאִשָּׁה אוֹמֶרֶת לֹא אָכַל, מֵבִיא אָשָׁם תָּלוּי. עֵד אוֹמֵר אָכַל וְהוּא אוֹמֵר לֹא אָכַלְתִּי, פָּטוּר. שְׁנַיִם אוֹמְרִים אָכַל וְהוּא אוֹמֵר לֹא אָכַלְתִּי, רַבִּי מֵאִיר מְחַיֵּב. אָמַר רַבִּי מֵאִיר, אִם הֱבִיאוּהוּ שְׁנַיִם לְמִיתָה חֲמוּרָה, לֹא יְבִיאוּהוּ. לְקָרְבָּן הַקַּל. אָמְרוּ לוֹ, מָה אִם יִרְצֶה לוֹמַר מֵזִיד הָיִיתִי:

רע"ב: אמרו לו - אפילו אחד אומר לו אכלת חלב והוא שותק ואינו מכחישו:

תפא"י: (א) אמרו לו אכלת חלב - אפילו א"ל כך חד [ש"ס] , ונ"ל דאפ"ה נקט אמרו, לשון רבים, דקמ"ל דאפילו עד מפי עד, ואפילו אשה, ואפילו לא בתורת עדות רק בדרך אמירה בעלמא, מדלא הכחיש, נאמנים:

רמב"ם פהמ"ש:

אמרו לו אכלת חלב מביא חטאת עד כו' - אמרו לו אינו ר"ל שיהיו שנים אלא אפילו אחד כשיאמר לו אכלת חלב ולא הכחיש אלא שתק על מה שאמר לו הרי מביא חטאת אבל אם הוא ודאי אצלו ואומר לא אכלתי אפי' העידו עליו אלף והוא מכחישם אז אינו חייב חטאת שנאמר או הודע אליו חטאתו ולא שיודיעוהו אחרים. ואין הלכה כר' מאיר:

רמב"ם הלכות שגגות פרק ג' הלכה ב':

שתק ולא הפליג את העדים (אלא) אפילו אמרה לו אשה אכלת חלב או עשית מלאכה בשבת ושתק חייב להביא חטאת אמר לו עד אחד חלב הוא זה ושתק וחזר ואכלו בשגגה מביא חטאת ואם התרו בו לוקה עליו אע"פ שעיקר העדות בעד אחד:

*סכום: שתי הלכות לומדים ממשנה זו, שאפ' עד אחד נאמן לחייבו בקרבן, ושנית שגם עדות אשה ועד מפי עד מתקבלת לחייבו קרבן.*

*רע"ב: הביא רק את ההלכה של עד אחד. = רמב"ם פהמ"ש*

*תפא"י: הביא את שתי ההלכות. = רמב"ם בהלכות.*

משנה מסכת כריתות פרק ה' משנה א'.

דַּם שְׁחִיטָה בַּבְּהֵמָה, בַּחַיָּה, וּבָעוֹפוֹת, בֵּין טְמֵאִים וּבֵין טְהוֹרִים דַּם נְחִירָה, וְדַם עִקּוּר, וְדַם הַקָּזֶה שֶׁהַנֶּפֶשׁ יוֹצְאָה בוֹ, חַיָּבִים עָלָיו. דַּם הַטְּחוֹל, דַּם הַלֵּב, דַּם בֵּיצִים, דַּם דָּגִים דַּם חֲגָבִים, דַּם הַתַּמְצִית, אֵין חַיָּבִין עֲלֵיהֶן. רַבִּי יְהוּדָה מְחַיֵּב בְּדַם הַתַּמְצִית:

א. דַּם הַלֵּב

רע"ב: דם הלב - דם הנבלע בבשר הלב, והוי כשאר דם האברים שהוא בלאו, ואין חייבין עליו כרת. אבל דם הנמצא בחלל הלב, מבית השחיטה הוא בא, שהבהמה שואפת בעת שחיטה ומכנסת דם מבית השחיטה בחלל הלב, וחייבים עליו כרת אם יש בו כזית:

תפא"י: (ה) דם הטחול דם הלב - לפי גרסת הספרים שלפנינו [ש"ס דכ"ב א'] הא דקאמר הכא דאינו חייב על דם הלב כרת, היינו בהדם הבלוע בבשר הלב, דקמ"ל מתני' דאע"ג דיש בלב גידין הרבה מלאין דם, וכמו כן כל טחול גופה כולה דם, אפ"ה דינם כשאר דם אברים, שקודם שפירש מותר לגמרי, ולאחר שפירש או כשנצרר שם ע"י מכה, הוא בלאו ולא בכרת [כטור י"ד ס"ז], אבל דם הכנוס תוך חלל הלב, ששואפתו הבהמה לשם בשעה שהנשמה יוצא ממנה כששוחטה, על זה הדם חייב כרת [וכן כתב רש"י ור"ב, ולתוס' [חולין קי"א א'] גם דם הנמצא בחלל הסמפונות של ריאה וכבד נמי מה"ט בכרת], אמנם לרי"ף, ולרא"ש [פרק כל הבשר אות (כ"ד) [כ"ה], וכמו כן לרמב"ם [פ"ו ממאכלות], הגירסא בש"ס להיפך, דמתני' מיירי בדם שבחלל הלב ובו פטור מכרת, ורב דקאמר בש"ס דחייב עליו כרת, היינו בדם הבלוע בבשרו, [ונ"ל דטעמייהו, דלדידהו לא דמי דם לב לשאר דם אברים, מפני שבלב מקור החיים, ודם שבלוע בו, הוא דם הנפש ודאי, כדכתיב כי דם כל בשר נפשו הוא, משא"כ דם שבחללו, כיון ששואפת דם לחלל הלב גם קודם שיקלח דם הנפש, להכי משנתמלא הלב מאותו דם, אי אפשר שיבוא עוד לחללו דם שהנפש יוצא

רמב"ם פהמ"ש:

דם הלב - אבל הדם שיש בלב עצמו חייבים עליו כרת לפי שהוא הדם האמיתי.

תלמוד בבלי מסכת כריתות דף כ"ב ע"א:

כי קתני אין חייבין עליו על דם דיליה (של הלב) כי קאמר רב דאתי ליה מעלמא דם דיליה היינו דם אברים וליטעמיך מי לא קתני דם כליות וקתני דם אברים אלא תני והדר תני ה"נ תני והדר תני מעלמא מהיכא אתי ליה א"ר זירא בשעה שהנשמה יוצאה מישרף שריף:

פרש"י:

דם דיליה - הנבלע בבשר הלב כשאר דם הנבלע באברים:

דאתי ליה מעלמא - אותו הנמצא בחלל הלב:

מישרף שריף - מושך הדם מבית השחיטה בנשימתו וכונסו בלבו:

רי"ף חולין דף ל"ט ע"א:

... ודם הלב הרי זה בלא תעשה, ההוא דאתא ליה מעלמא כי קאמר רב דם דגופיה ואי דאייתי ליה מעלמ' הינו דם איברי' ולטעמיך מי לא קתני דם כליו' וקתני דם איברי' אלא תני והדר תני הכא נמי תני והדר תני ומעלמא מהיכ' אתי ליה אמ' ר' זירא בשעת יציאת נפש מצריף.

רמב"ם מאכלות אסורות פרק ו' הלכה ד':

דם התמצית ודם האיברין כגון דם הטחול ודם הכליות ודם ביצים ודם המתכנס ללב בשעת שחיטה ודם הנמצא בכבד אין חייבין עליו כרת אבל האוכל ממנו כזית לוקה שנאמר וכל דם לא תאכלו ובחיוב כרת הוא אומר כי נפש הבשר בדם היא אינו חייב כרת אלא על הדם שהנפש יוצאה בו:

*סכום: רע"ב: דם הבלוע בבשר הלב כדם האיברים ואסורו בלאו, דם הנמצא בחלל הלב הגיע מבית משחיטה ואסורו בכרת. = גמרא (פרש"י)*

 *תפא"י: פרוש ראשון: כרע"ב.*

 *פרוש שני:דם הנמצא בחלל הלב אינו בכרת אולם דם הבלוע בבשר הלב חיובו בכרת = רי"ף רמב"ם ורא"ש.*

*לפי התפא"י היתה לראשונים הנ"ל גירסא אחרת (הפוכה) בגמרא*

ב. דַּם בֵּיצִים

רע"ב: דם ביצים - אית דמפרשי דם שבביצי הזכר בשור ואיל ותיש. ולי נראה, דם הנמצא בביצת תרנגולת:

תפא"י: (ו) דם ביצים - דם ביצת זכר, אף שמלא גידי דם, אפ"ה דינו כשאר דם אברים [וכלעיל], אבל דם הנמצא בביצי נקיבת העוף, י"א דאפי' בלאו אינו, דאסור רק מדרבנן, וי"א דמתני' בביצת נקבה מיירי, ורק שנמצא במקום הקשר דאז אסור בלאו, אבל שלא במקום הקשר אסור רק מדרבנן, וי"א דבנמצא בחלמון בלאו, ובחלבון אסור מדרבנן, וי"א דכשנמצא שלא במקום הקשר, אפי' הדם מותר, ונוהגים בכולן לאסור גם הביצה, [ועי' בטור וב"י י"ד ס"ו, ומה שהקשו רבעתו"ס דאי מתני' בדם ביצי זכר, היכי קאמר בש"ס אוציא דם ביצים שאינן מין בשר, נ"ל דברייתא זו וודאי בדם ביצי נקיבת עוף מיירי, אבל מנ"ל שהברייתא פירושא דמתני']:

פרש"י כריתות דף כ' ע"ב:

דם ביצים - ביצי איל ושור לשון אחר דם ביצים המוזרות שנתאדמו מחמת חמימות שישבה עליהן התרנגולת:*.*

תוספות כריתות דף כ' ע"ב':

דם ביצים - פירש בקונטרס ביצת תרנגולת לשון אחר ביצי זכר וקשיא דבגמרא קאמר אוציא דם ביצים שאין מין בשר:

*סכום: רע"ב: פרוש אחד הוא דם הנמצא בביצי הזכר.*

*פרוש שני: דם ביצים הוא דם הנמצא בביצת תרנגולת = תוספות.*

*תפא"י: דם ביצים הוא דם הנמצא בביצי תרנגולת. = תוספות*

*רש"י הביא את שני הפרושים.*

משנה מסכת כריתות פרק ו' משנה ו'.

הַמַּפְרִישׁ שְׁתֵּי סְלָעִים לְאָשָׁם וְלָקַח בָּהֶן שְׁנֵי אֵילִים לְאָשָׁם, אִם הָיָה אֶחָד מֵהֶן יָפֶה שְׁתֵּי סְלָעִים, יִקְרַב לַאֲשָׁמוֹ, וְהַשֵּׁנִי יִרְעֶה עַד שֶׁיִּסְתָּאֵב וְיִמָּכֵר וְיִפְּלוּ דָמָיו לִנְדָבָה. לָקַח בָּהֶן שְׁנֵי אֵילִים לְחֻלִּין, אֶחָד יָפֶה שְׁתֵּי סְלָעִים וְאֶחָד יָפֶה עֲשָׂרָה זוּז, הַיָּפֶה שְׁתֵּי סְלָעִים יִקְרַב לַאֲשָׁמוֹ, וְהַשֵּׁנִי לִמְעִילָתוֹ. אֶחָד לְאָשָׁם וְאֶחָד לְחֻלִּין, אִם הָיָה שֶׁל אָשָׁם יָפֶה שְׁתֵּי סְלָעִים, יִקְרַב לַאֲשָׁמוֹ, וְהַשֵּׁנִי לִמְעִילָתוֹ, וְיָבִיא עִמָּהּ סֶלַע וְחֻמְשָׁהּ:

רע"ב: לקח בהם שני אילים לחולין - לאכילה. מעל במעות ויצאו לחולין:

יפה עשרה זוזים - כדי שתי סלעים שמעל בהן, וחומשן, שהסלע ארבעה זוזים:

היפה שתי סלעים יקרב לאשמו - לשם אותו אשם שהפריש עליו המעות:

והשני למעילתו - מפרש בגמרא, לא שיקריב אותו לאשם, אלא שיתננו לגזבר בשביל שתי סלעים שהוציא לחולין, שנתחייב בהן ובחומשן, שהם בין הקרן והחומש עשרה זוזים. ויביא אשם בשתי סלעים מביתו לקרבן מעילה:

תפא"י: (מ) היפה שתי סלעים יקרב לאשמו - רצה לאמר בשביל אשם מעילות שנתחייב השתא מדמעל, דאע"ג שלא נהנה עדיין, וגם לא פגם, אפ"ה כל שהוציא הקדש לחולין אין צריך פגם והנאה [כמעילה פ"ה מ"ד] :

(מא) והשני למעילתו - רצה לאמר בעבור האשם שהיה חייב תחלה, ובעבור החומש שהיה חייב, מדקיי" שהחומש שייך להקרבן כשמעל בקרבן מזבח [כמעילה ד"ט, והר"ב פי' בהיפוך ממה שכתבנו, ודבריו תמוהין כמ"ש רמל"מ פ"ד ממעילות ה"ו בד"ה ודע], דמדמעל במעות הרי הן חולין גמורים, ומה שהשביח המעות שלו הוא, אבל בלא היה שוה א' מהן י' זוז, חייב ליקח מהשוק איל ששוה י' זוז בעבור האשם שמעל בו, בהוספת חומש:

רמב"ם פהמ"ש:

ומי שלקח בשתי סלעים שהפריש שני אילים לחולין כבר מעל בשתי סלעים של קודש וחייב להשיב בכדי מה שמעל וחומשו ומקריב אשם מעילות וכבר בארנו פעמים שהסלע ארבע דינרים והוא כבר מעל בשני סלעים וחייב לשלם עשרה דינרין להקדש ומקריב אשם מעילות ועשרה דינרין הן עשר זוזין לפי שזוז רביעית הסלע ג"כ ולפיכך אמר שכל זמן ששוה אחד משניהם שתי סלעים והאחד עשרה דינרין מביא אותו ששוה עשרה על מעילתו וחומשו והשוה שתי סלעים והוא אשם מעילות שנתחייב בו מפני שנשתמש באלו השני סלעים

פרש"י כריתות דף כ"ו ע"ב:

לקח בהן שני אילים לחולין - לאכילה ומעל במעות ויצאו לחולין ויש עליו לשלם אשם של עשרה זוז לקרן וחומש של אשם ראשון ואשם בשתי סלעים לאשם מעילות אם היה אחד מהן יפה שתי סלעים ואחד מהן עשרה זוז היפה שתי סלעים יקרב לאשם מעילות והשני היפה עשרה זוז יקרב למעילתו מפרש בגמ' יקרב בשביל אשם ראשון והרי נפטר מקרן וחומש והשתא קרי למעילתו גזילו:

*סכום: רע"ב: המועל הנ"ל צריך להביא שלושה אילים, אחד השוה עשרה זוזים (שני סלעים ועוד חומש) להחזיר לקדש את מה שמעל, אחד בשני סלעים אשם מעילות (על זה שמעל) ואחד עבור האשם שהיה חייב. = רמב"ם*

*תפא"י: המועל הנ"ל יקריב שני אלים אחד השוה עשרה זוזים (שני סלעים ועוד חומש) תשלום האשם שהיה חייב בו ואחד השוה שני סלעים כאשם מעילות (שהרי מעל שהוציא כסף אשמות לחולין).*

*לפי פרוש זה המילים אשמו ומעילתו בסיפא משמעותם שונה מאשר ברישא, ברישא אשמו הוא אשם מעילות ובסיפא אשמו הוא האשם הראשון שהיה חיב.*

*סליקא לה מסכת כריתות בע "ה.*

.